
REPUBLIKA HRVATSKA
DUBROVAČKO- NERETVANSKA ŽUPANIJA
OPĆINA ŽUPA DUBROVAČKA
Jedinstveni upravni odjel

KLASA: 361-01/26-01/42
URBROJ: 2117-8-02-26-1

Srebreno, _____________

N A C R T  P R I J E D L O GA
Na temelju članka 90. Zakona o gradnji (Narodne novine 155/25) i članka 34. Statuta Općine Župa dubrovačka (''Službeni glasnik Općine Župa dubrovačka'', broj 8/09, 6/13, 3/18, 4/20, 6/20 – pročišćeni tekst, 5/21, 9/21 – pročišćeni tekst), po prethodno pribavljenom mišljenju Turističke zajednice Općine Župa dubrovačka, Općinsko vijeće Općine Župa dubrovačka na __. sjednici, održanoj __. prosinca 2026., donosi

O D L U K U
o privremenoj zabrani izvođenja građevinskih radova na području Općine Župa dubrovačka u 2027. godini

Članak 1.
Ovom Odlukom utvrđuje se kalendarsko razdoblje i vrijeme privremene zabrane izvođenja građevinskih radova, vrste građevinskih radova koji se ne mogu izvoditi, područja zabrane, razlozi zbog kojih se u pojedinim slučajevima mogu izvoditi građevinski radovi, te nadzor nad provedbom ove Odluke.
Članak 2.
Građevinskim radovima koji se u smislu ove Odluke zabranjuju smatraju se zemljani radovi i radovi na izgradnji konstrukcije građevine.
Razdoblje na koje se primjenjuje zabrana izvođenja radova iz stavka 1. ovog članka je od 01. srpnja do 29. kolovoza 2027. godine, nedjeljama, blagdanima i neradnim danima u Republici Hrvatskoj te na Dan Općine Župa dubrovačka u vremenu od 00:00 do 24:00 sata.
Članak 3.
Područje privremene zabrane izvođenje građevinskih radova je cijelo područje Općine Župa dubrovačka, koje se dijeli na dvije zone:
· ZONA A – područje koje obuhvaća naselja Plat, Soline, Zavrelje, Mlini, Srebreno, Kupari, Brašinu i naselje Čibaču bez Poslovne zone.
· ZONA B – područje koje obuhvaća naselja Petraču, Čelopeci, Mandaljenu, Buiće, Makoše, Martinoviće, Grbavac, Donji Brgat, Gornji Brgat te dio naselja Čibača koje se odnosi na Poslovnu zonu.
Članak 4.
Privremena zabrana izvođenja građevinskih radova sukladno odredbi članka 90. Zakona o gradnji ne odnosi na: 
1. građevine odnosno radove za čije je građenje odnosno izvođenje utvrđen interes Republike Hrvatske,
2. uklanjanje građevina na temelju rješenja građevinske inspekcije ili odluke drugog tijela državne vlasti,
3. građenje građevina, odnosno izvođenje radova u godini u kojoj je odluka stupila na snagu,
Zabrana iz ove Odluke ne odnosi se i na:
1. građevine odnosno radove za čije je građenje odnosno izvođenje utvrđen interes Općine Župa dubrovačka i Dubrovačko-neretvanske županije,
2. hitne radove na popravcima objekata i uređaja komunalne i ostale infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine,
3. nužne radove na popravcima građevina kad zbog nenadano nastalih oštećenja postoji opasnost za život i zdravlje ljudi,
Odobrenje za svaki  pojedinačni slučaj, temeljem zahtjeva investitora, donosi Odsjek za komunalno gospodarstvo.
Članak 5.
Zabrana iz ove Odluke ne odnosi se na radove na izgradnji konstrukcije građevine koja se nalazi u području zone „B“, i to u vremenu od 09,00 – 15,00  sati, svakim radnim danom od ponedjeljka do subote.

Članak 6.
Nadzor nad primjenom ove odluke provodi komunalno redarstvo Općine Župa dubrovačka.
U obavljanju nadzora komunalni redari postupaju sukladno odgovarajućim odredbama Zakona o gradnji (Narodne novine 155/25), Zakona o građevinskoj inspekciji („Narodne novine“, br. 153/13, 115/18 i 145/24) i Zakona o komunalnom gospodarstvu (Narodne novine 68/18, 110/18, 32/20 i 145/24).
Komunalni redar utvrditi će svaku gradnju, tj. izvođenje građevinskih radova, njihova investitora i izvođača koji obavlja predmetnu gradnju ili izvodi građevinske radove protivno odredbi članka 2. ove odluke i protiv njega izdati obvezni prekršajni nalog.

Članak 7.
Stupanjem na snagu ove odluke prestaje vrijediti Odluka o načinu i vremenu u kojemu nije dopušteno obavljati građevinske radove na području Općine Župa dubrovačka (Službeni glasnik Općine Župa dubrovačka 34/25).

Članak 8.
Ova odluka stupa na snagu osam dana od dana objave u ''Službenom glasniku Općine Župa dubrovačka''.

PREDSJEDNIK OPĆINSKOG VIJEĆA
Mario Grbić, v. r.

